**OSNOVNA ŠKOLA KRUNE KRSTIĆA ZADAR**

**ŠKOLSKI ODBOR**

**KLASA: 003-08/17-01/11**

**URBROJ: 2198/01-21-17-4**

**Zadar, 1. lipnja 2017. godine**

Na temelju članka 127. Zakona o odgoju i obrazovanju u osnovnoj i srednjoj školi („Narodne novine” broj 87/08, 86/09, 92/10,105/10, 90/11, 16/12, 86/12, 94/13, 152/14, 7/17), članaka 38. – 42. Zakona o ustanovama (Narodne novine broj 76/93, 29/97, 47/99, 35/08), te članka 68. Statuta Osnovne škole Krune Krstića-Zadar na sjednici održanoj dana 1. lipnja 2017. godine Školski odbor Osnovne škole Krune Krstića-Zadar uz prethodnu suglasnost ministra znanosti i obrazovanja donio je:

**ODLUKU O IMENOVANJU RAVNATELJA/ICE ŠKOLE**

**JASMINA MATEŠIĆ, OIB: 65438196042, profesor engleskog i talijanskog jezika i književnosti, imenuje se ravnateljicom Osnovne škole Krune Krstića-Zadar na vrijeme od pet godina s danom 1. srpnja 2017. godine.**

**Obrazloženje**

Školski odbor Osnovne škole Krune Krstića-Zadar raspisao je natječaj za imenovanje ravnatelja/ice škole. Natječaj je objavljen dana 12. travnja 2017. godine u „24 sata“.

U skladu s člankom 127. stavkom 8. Zakona o odgoju i obrazovanju u osnovnoj i srednjoj školi, održane su sjednice Učiteljskog vijeća, Vijeća roditelja i skupa (zbora) radnika škole, a nakon provedenog tajnog glasovanja navedena tijela dostavila su Školskom odboru pisane zaključke o stajalištima tih tijela u postupku izbora i imenovanja ravnatelja/ice .

Članovi Školskog odbora javnim glasovanjem su u skladu sa stavkom 9. članka 127. Zakona o odgoju i obrazovanju u osnovnoj i srednjoj školi za ravnatelja/icu škole izabrali Jasminu Matešić.

Sukladno članku 127. stavcima 4. i 5. Zakona o odgoju i obrazovanju u osnovnoj i srednjoj školi ministru znanosti i obrazovanja dostavljena je dokumentacija o izboru ravnatelja radi dobivanja prethodne suglasnosti prije imenovanja. Prethodna suglasnost ministra znanosti i obrazovanja nije uskraćena do dana 24. svibnja 2017. godine te se sukladno članku 127. stavku 5. Zakona o odgoju i obrazovanju u osnovnoj i srednjoj školi smatra da je suglasnost dana.

Slijedom navedenoga Školski odbor Osnovne škole Krune Krstića-Zadar odlučio je kao u izreci ove odluke.

Predsjednik Školskog odbora

Emir Agić, prof.